b'\n_START_ARTICLE_\nFlekktyfus\n_START_PARAGRAPH_\nFlekktyfus (fra gresk typhos, p\xc3\xa5 norsk: r\xc3\xb8ykfylt, disig), viser til pasientens omt\xc3\xa5kede febertilstand, beslektet med tyfon (= virvelvind))_NEWLINE_var i tidligere tider en fryktet sykdom med utbrudd som tok livet av tusener, spesielt under kriger og i hunger\xc3\xa5r. N\xc3\xa5 til dags er sykdommen meget sjelden, og forekommer nesten bare blant fattige i visse tropiske h\xc3\xb8ylandsomr\xc3\xa5der. _NEWLINE_Flekktyfus skyldes to arter bakterier, Rickettsia typhi eller Rickettsia prowazekii. Begge overf\xc3\xb8res til mennesker gjennom kroppslus og enkelte andre insekter. Sykdommen bryter ut med plutselig h\xc3\xb8y feber, intens  hodepine, indre bl\xc3\xb8dninger og karakteristisk flekket utslett. D\xc3\xb8deligheten stiger med alderen. Utbrudd som skyldes Rickettsia prowazekii er vanligvis noe mildere, og forekommer oftest hos eldre mennesker som har blitt smittet som unge.\n_START_SECTION_\nVaksine og forebygging\n_START_PARAGRAPH_\nFlekktyfus-epidemier tok livet av mange, s\xc3\xa6rlig i \xc3\x98st-Europa under f\xc3\xb8rste verdenskrig. Den f\xc3\xb8rste effektive tyfus-vaksinen ble utviklet av den polske zoologen Rudolf Weigl i mellomkrigstiden._NEWLINE_Bedre, billigere og mindre risikable vaksiner ble utviklet under andre verdenskrig._NEWLINE_Det finnes ingen tilgjengelig vaksine i Norge. Sykdommen overf\xc3\xb8res fra rotter til mennesker gjennom lus. Man blir ikke smittet hvis man unng\xc3\xa5r \xc3\xa5 f\xc3\xa5 kroppslus.\n_START_SECTION_\nBehandling\n_START_PARAGRAPH_\nUten behandling kan flekktyfus v\xc3\xa6re d\xc3\xb8delig, s\xc3\xa6rlig den epidemiske formen. Hvis sykdommen behandles p\xc3\xa5 et tidlig stadium med antibiotika vil den kunne stanses i nesten alle tilfeller. Alle rickettsia-artene er f\xc3\xb8lsomme for tetrasykliner og kloramfenikol. F\xc3\xb8rstevalg er doxycyklin.\n_START_SECTION_\nFlekktyfus i dag\n_START_PARAGRAPH_\nEtter andre verdenskrig har flekktyfus-epidemier forekommet i \xc3\x98st-Europa, Asia, Midt\xc3\xb8sten og deler av Afrika. If\xc3\xb8lge Verdens helseorganisasjon d\xc3\xb8r omtrent 0,2 mennesker av flekktyfus per \xc3\xa9n million mennesker i \xc3\xa5ret._NEWLINE_Med en verdensbefolkning p\xc3\xa5 rundt 7 milliarder mennesker betyr det rundt 1400 d\xc3\xb8dsfall i \xc3\xa5ret.'